**Logica iubirii - răspunsul**

*Sorina*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Logica iubirii - răspunsul.

Iese cerul dintre ape, norii albi şi cenuşii

se adună peste luciul serilor târzii.

Ca două lumi cu-aceeaşi faţă,

una pe lacul lin al serii,

alta pe-al aerului drum,

sărută paşii verzi ai verii,

pământul se preface-n scrum,

sclipirea apelor devine,

privirea ochilor din mine.

Nimic nu este întâmplare,

nici norii razvrătiţi pe soare,

nici firul ierbii nemişcat,

nici ceru-albastru dantelat,

nici timpul unui cer,

nici timpul unui nor,

nici timpul razei de lumină.

Nimic nu este-ntâmplător,

cât e lucrarea Lui divină.